b"\n_START_ARTICLE_\nDecatr\xc3\xb3\n_START_PARAGRAPH_\nUn  decatr\xc3\xb3  \xc3\xa9s una v\xc3\xa0lvula termoi\xc3\xb2nica que funciona com a comptador d'impulsos._NEWLINE_Consta de deu \xc3\xa0nodes que s\xc3\xb3n les sortides del tub. A part, t\xc3\xa9 dos grups de deu \xc3\xa0nodes, els de cada grup interconnectats entre si de manera que a l'exterior hi surten dues potes, que s\xc3\xb3n els senyals de comptatge. Aplicant-los consecutivament un impuls positiu, s'avan\xc3\xa7a o retrocedeix el comptatge.\n_START_SECTION_\nFuncionament\n_START_PARAGRAPH_\nEl Decatr\xc3\xb3 cont\xc3\xa9 gas a baixa pressi\xc3\xb3, que s'ionitza quan els \xc3\xa0nodes estan a una tensi\xc3\xb3 positiva suficient. Aquest n\xc3\xbavol de gas ionitzat crea un cam\xc3\xad de baixa resist\xc3\xa8ncia a un dels \xc3\xa0nodes. El tub queda en aquest estat fins que s'apliqui un impuls m\xc3\xa9s positiu a un el\xc3\xa8ctrode de comptatge. En aquest moment, la ionitzaci\xc3\xb3 es despla\xc3\xa7a a l'\xc3\xa0node auxiliar m\xc3\xa9s proper (vegeu figura). Un segon impuls positiu a l'altre \xc3\xa0node auxiliar fa avan\xc3\xa7ar la ionitzaci\xc3\xb3. Quan l'impuls desapareix, el n\xc3\xbavol ionitzat passa al seg\xc3\xbcent \xc3\xa0node, completant un comptatge._NEWLINE_Tamb\xc3\xa9 hi ha models amb un sol grup d'\xc3\xa0nodes auxiliars que nom\xc3\xa9s permeten el comptatge unidireccional. En aquest tipus, \xc3\xa9s la geometria del tub la que evita que el n\xc3\xbavol ionitzat retrocedeixi cap a l'\xc3\xa0node d'on va partir abans de l'impuls de comptatge."